《白纻辞》
宋代·李丙

娇如花，美如玉，越溪女儿十五六。光风入帘睡初足，起画修眉远山绿。

飞香走红三月心，一声白纻千黄金。高堂客散灯火深，醉鬓斜钗夜沈沈。

作者简介：宋邵武军光泽人，字仲南。以父荫入官，历左修职郎、监临安府都盐仓。著《丁未录》二百卷，记英宗治平四年至钦宗靖康初六十年间议论更革事甚详。孝宗乾道中进士，特转承奉郎。